open-index/open-wikipedia-markdown huggingface dataset:
மேஜர் சைத்தான் சிங்

**மேஜர் சைத்தான் சிங்** ( **Major Shaitan Singh Bhati**), PVC (1 டிசம்பர் 1924 – 18 நவம்பர் 1962) இந்திய இராணுவத்தின் மிக உயரிய பரம் வீர் சக்கரம் விருதைப் பெற்ற இந்திய இராணுவ அதிகாரி ஆவார். இவர் கல்லூரிப் படிப்பை முடித்த பிறகு ஜோத்பூர் இராச்சியப் படையில் இராணுவ அதிகாரியாக சேர்ந்தார்.  1947-இல் இந்திய விடுதலைக்குப் பிறகு, இவர் குமாவுன் ரெஜிமெண்டில் படை அதிகாரியாக சேர்ந்தார். இவர் நாகா இனக் குழு சண்டை நிறுத்தப் போர் மற்றும் 1961 கோவா முற்றுகையில் கலந்து கொண்டவர்.

1962 இந்திய சீனப் போரின் போது கிழக்கு லடாக்கில்  ரெசாங் லா சண்டையில் ஒரு படைப்பிரிவின் அதிகாரியாக இருந்தார். 18 நவம்பர் 1962 அன்று, சீனாவின் பெரும் படைகளை எதிர்த்துப் போராட தனது வீரர்களுக்கு ஊக்கம் கொடுத்துக் கொண்டே போராடினார். உடல் முழுவதும் குண்டுக் காயங்களுடன் சைதான் சிங் வீர மரணமடைந்தார். இவரது மறைவிற்குப் பின் இந்தியக் குடியரசுத் தலைவர்  18 நவம்பர் 1962 அன்று இவரது சேவையைப் பாராட்டி  பரம் வீர் சக்கரம் விருது வழங்கினார்.

## இதனையும் காண்க
* ரெசாங் லா சண்டை
## அடிக்குறிப்புகள்

## மேற்கோள்கள்

*
*
*
*

## மேலும் படிக்க
*

பகுப்பு:1924 பிறப்புகள்
பகுப்பு:1962 இறப்புகள்
பகுப்பு:பரம் வீர் சக்கர விருது பெற்றவர்கள்
பகுப்பு:இந்தியப் படைத்துறையினர்
பகுப்பு:ஜோத்பூர் மாவட்ட நபர்கள்
அர்தசிர் புர்சோஜி தாராபூர்

**லெப்டிணன்ட் கர்னல் அர்தசிர் புர்சோஜி தாராபூர்** (*Lieutenant Colonel Ardeshir Burzorji Tarapore*), பரம் வீர் சக்கரம் (19 ஆகஸ்டு 1923 – 16 செப்டம்பர் 1965), இந்திய இராணுவ அதிகாரியும், 1965 இந்திய-பாக்கித்தான் போரில் சவிந்தா சண்டையில், பாக்கித்தானியப் படைகளுக்கு எதிராகப் போராடி, வீர தீர செயல்கள் செய்து வீரமரமரணமடைந்தார். இந்தியக் குடியரசுத் தலைவரால் 1967-இல் இவரது இறப்பிற்குப் பிறகு இராணுவத்தின் உயரிய பரம் வீர் சக்கரம் விருது வழங்கி மரியாதை செய்யப்பட்டார்.

புனேவில் படித்த இவர், ஐதராபாத் இராச்சியத்தில் 1942-இல் குதிரைப்படை அதிகாரியாக சேர்ந்தார். மேலும் இவர் இரண்டாம் உலகப் போரின் போது மத்திய கிழக்கில் போர் புரிந்தார். இந்திய விடுதலைக்குப் பிறகு 1951-இல் ஐதராபாத் இராச்சியம் இந்தியாவுடன் இணைக்கப்பட்ட பின்னர், இவர் இந்திய இராணுவத்தின் தரைப்படையில், புனே டாங்குப்படை ரெஜிமெண்டின், 17-வது பட்டாலியன் அதிகாரியானார்.

1965 இந்திய-பாக்கித்தான் போரின் போது இவரது தலைமையிலான படைப்பிரிவினர் சியால்கோட் பகுதியில் நடைபெற்ற சண்டையில் 60 பாக்கித்தானிய டாங்குகளை வீழ்த்தியது. போரின் போது இவர் வீரமரணமடைந்தார்.

## பரம் வீர் சக்கர விருது பெற்றவர்கள்

## அடிக்குறிப்புகள்

## மேற்கோள்கள்

*
*
*
*
*

## மேலும் படிக்க
*

பகுப்பு:1923 பிறப்புகள்
பகுப்பு:1965 இறப்புகள்
பகுப்பு:பரம் வீர் சக்கர விருது பெற்றவர்கள்
பகுப்பு:பார்சி மக்கள்
பகுப்பு:புனே நபர்கள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
சிண்டா பள்ளத்தாக்கு

**சிண்டா பள்ளத்தாக்கு** (Chinta Valley) என்பது படேர்வா-ஜெய் சாலையில் படேர்வா நகரின் வடகிழக்குப் பகுதியில் 20 கிலோமீட்டர் (12 மைல்) தொலைவில் அமைந்துள்ள ஒரு பள்ளத்தாக்கு மற்றும் கிராமமாகும்.  இந்த பள்ளத்தாக்கின் அனைத்துப் பக்கங்களிலிருந்தும் அடர்த்தியான ஊசியிலைக் காடுகளால் சூழப்பட்டுள்ளது. அதன் வழியாக *சிந்தா நல்லா*  என்று அழைக்கப்படுகின்ற ஒரு நீரோடை பாய்கின்றது.   *துபா* என்ற கிராமம் படேர்வாவிலிருந்து பள்ளத்தாக்கைப் பிரிக்கிறது.

## அமைவிடம் மற்றும் சிறப்பு
தோடா மாவட்டத்தின் கடல் மட்டத்திலிருந்து 6,500 அடி உயரத்தில் சிந்தா அமைந்துள்ளது. இங்கு சுபர் நாக் கோயில் உள்ளது.|name=Subarnag temple}}  கடல் மட்டத்திலிருந்து 10,200 அடி உயரத்தில் உள்ள  பிரபலமான *சுபர்நாக் சிகரத்தில்* அமைந்துள்ளது. இது படேர்வா-சிண்டா சாலையின் அருகே உள்ள பாலத்தின் பாதையில் ஆறு கிலோமீட்டர் தொலைவில் உள்ளது. *படேர்வா திருவிழா* ஒவ்வொரு ஆண்டும் ரக்சா பந்தனில் தொடங்கி நவம்பர் மாதம் பௌர்ணமி நாளில் சிண்டா மற்றும் படேர்வாவின் பிற கிராமங்களில் முடிவடைகிறது.  *சிந்தாவில்* ஒரு *அரசு ஆரம்ப சுகாதார மையமும்* அமைந்துள்ளது.

## சுற்றுலா
படேர்வா, ஜம்மு-காஷ்மீர் ஒன்றியப் பகுதியின் சுற்றுலாத் தலங்களில் சிண்டாவும் ஒன்றாகும். சிண்டா மற்றும் ஜெய் பள்ளத்தாக்குகள்  பாராகிளைடிங்கில் அடிப்படைப் பயிற்சிக்கு சாதகமான காலநிலை மற்றும் சூழலைக் கொண்டுள்ளன. பாராகிளைடிங் என்பது மலைப்பாங்கான பகுதிகளின் சிறப்பு ஈர்ப்பம்சமாகும். ஆனால், பாராகிளைடிங்கானது மழைக்காலங்களைத் தவிர ஆண்டு முழுவதும்  சாத்தியமாகக் கூடிய ஒன்றாகும். சிண்டா பள்ளத்தாக்குக்கு ஆறு கிலோமீட்டர் தொலைவில், சிண்டா-படேர்வா சாலையில், ஒரு பாதையானது சுபர்நாக் சிகரத்தை நோக்கி செல்கிறது, அங்கிருந்து சிண்டா பள்ளத்தாக்கு மற்றும் படேர்வா முழு நகரத்தையும் அனைவரும் காணலாம்.

### சாலை இணைப்பு
ஜெய் பள்ளத்தாக்கை மற்ற பகுதிகளுடன் இணைக்கும் மூன்று சாலைகள் உள்ளன, அவை பின்வருமாறு;

#### பிரதான சாலை

* **படேர்வா-சிண்டா-ஜெய் சாலை**, படேர்வா நகரத்திலிருந்து ஜெய் பள்ளத்தாக்கு செல்லும் 32 கிலோ மீட்டர் (20 மைல்கள்) சாலையானது  20 கிலோ மீட்டர் (12 மைல்கள்) தொலைவில் சிண்டா வழியாக செல்கிறது, சில பகுதிகளைத் தவிர இதர பகுதிகள் நிலக்கீல் பாவுச் சாலைகளைக் கொண்டுள்ள இந்த சாலையே  சிண்டாவைப் பார்வையிட பொதுவாகப் பயன்படுத்தப்படும் பிரதான சாலையாகும்.

#### மாற்று சாலைகள்
ஜெய் பள்ளத்தாக்கிற்கான **காண்டோ-ஜெய் சாலை** மற்றும் **கஹாரா-ஜெய் பாதை** ஆகிய பாதைகள் சிண்டாவினை அடைய பயன்படுத்தலாம். ஏனெனில் ஜெய்யிலிருந்து தெற்கில் 10 கிலோமீட்டர்கள் தொலைவில் தான் சிண்டா அமைந்துள்ளது. ஆகவே, இச்சாலைகளை சிண்டாவை அடையவும் பயன்படுத்திக் கொள்ள முடியும்.

## பிரபலமான உணவு
படேர்வாஹி ராஜ்மாஷ்  ஜம்மு பிராந்தியத்தில் மிகவும் பிரபலமானது. இந்த ராஜ்மாஷ்கள் தோடா மாவட்டத்தின் சிந்தா பள்ளத்தாக்கில் மக்காச்சோளங்களுடன் ஊடு பயிர்களாக வளர்க்கப்படுகின்றன.

## குறிப்புகள்

## மேற்கோள்கள்

பகுப்பு:Coordinates not on Wikidata
பகுப்பு:இந்தியப் பள்ளத்தாக்குகள்
பகுப்பு:ஜம்மு காஷ்மீர் புவியியல்
ஓணத்தள்ளு

**ஓனத்தள்ளு** அல்லது **அவிட்டத்தள்ளு** என்பது ஒரு  திருவிழா  ஆகும். இதை தென்னிந்திய மாநிலமான, கேரளத்தின், பாலக்காடு மாவட்டத்தில் சித்தூர் வட்டத்தில் பல்லசேனா தேசத்தின் நாயர்கள் கொண்டாடும் ஒரு விழா ஆகும்.   .

## வரலாறு
இந்த திருவிழா என்பது கோலதிரிகளின் போர்ப் படையின் ஒரு பகுதியாக அவர்கள் வழிநடத்தி, போராடிய ஏராளமான போர்களை நினைவுகூரும் வகையில் இந்த பிராந்தியத்தின் நாயர் பின்பற்றிய ஒரு பாரம்பரியமாகும் . பல்லசனா என்ற பெயர் கொண்ட இந்த குழுவினர் வரலாற்று ரீதியாக பல்லவர் சேனை அல்லது பல்லவர் போர் படையைச் சேர்ந்தவர்கள் என்பதைக் குறிக்கிறது, இன்று இது பல்லசனா அல்லது பல்லசேனாவாக மருவியுள்ளது.

## போர்ச் சடங்கு
இந்த பாரம்பரியம் நிகழ்வானது வேட்டக்கருமன் தேவசவம் கோயில் வளாகத்தில் நாயர் சமூகத்தைச் சேர்ந்த ஆடவர்களால் நிகழ்த்தப்படும். இது போர்க்குணமிக்க நிகழ்ச்சிகளை உள்ளடக்கியது. இந்த நிகழ்வின் முக்கிய அங்கமாக ஆடவர் இணைவதும், சமூகத்தில் உள்ள மூத்தவர்களின்  வழிகாட்டுதல் மற்றும் மேற்பார்வையின் கீழ், கைகலப்பு, போர் முழக்கம், போர் போன்ற செயல்கள் போன்றவற்றைக் கொண்டது. இது சம்பந்தப்பட்ட ஆடவர்களால் ஒரு  வழிவாடுவாகக் காணப்படுகிறது. மேலும் இது ஓணத்தின் அவிட்டம் நட்சத்திரத்தின் போது மிகவும் மதிக்கப்படும் மற்றும் கலந்து கொள்ளும் திருவிழாவாகும்.

## மேற்கோள்கள்

பகுப்பு:பாலக்காடு மாவட்ட விழாக்கள்
பகுப்பு:கேரள விழாக்கள்
பகுப்பு:கேரள இந்து திருவிழாக்கள்
குலாப் கௌர்

**குலாப் கௌர்** (Gulab Kaur) இவர் ஓர் இந்திய சுதந்திர போராட்ட வீரராவார். 

## ஆரம்ப கால வாழ்க்கை
இவர், இந்தியாவின் பஞ்சாபின் சங்குரூர் மாவட்டத்தில் பக்சிவாலா கிராமத்தில் 1890 ஆம் ஆண்டில் பிறந்தார்.  இவருக்கு மான் சிங் என்பவருடன் திருமணம் நடந்தது. இவர்கள், பிலிப்பைன்சின் மணிலாவில் குடியேறுவதற்கான நோக்கத்தில் அமெரிக்கா சென்றனர்.   

## அரசியல் வாழ்க்கை
மணிலாவில், இவர் இந்தியத் துணைக் கண்டத்தை பிரித்தானிய ஆட்சியிலிருந்து விடுவிக்கும் நோக்கத்துடன் இந்தியக் குடியேறியவர்களால் நிறுவப்பட்ட கதர் கட்சியில் சேர்ந்தார். 

கட்சி அச்சகத்தில் இவர் விழிப்புடன் இருந்தார். பத்திரிகையாளராக நடித்து, கதர் கட்சி உறுப்பினர்களுக்கு ஆயுதங்களை விநியோகித்தார். சுதந்திர இலக்கியங்களை விநியோகிப்பதன் மூலமும், கப்பல்களின் இந்திய பயணிகளுக்கு எழுச்சியூட்டும் உரைகளை வழங்குவதன் மூலமும் கதர் கட்சியில் சேர மற்றவர்களை இவர் ஊக்குவித்தார். 

சுமார் ஐம்பது கதரியக்கவாதிகளுடன் இவர், பிலிப்பீன்சின் கதரியக்க வாதிகளின் எஸ்.எஸ். கொரியா தொகுப்பில் சேர்ந்து இந்தியாவுக்குப் பயணம் செய்தனர். சிங்கப்பூரில் எஸ்.எஸ். கொரியாவிலிருந்து தோஷா மரு வரை மாறினர். இந்தியாவை அடைந்த பிறகு, இவர் வேறு சில புரட்சியாளர்களுடன் கபுர்த்தலா, கோசியார்பூர், ஜலந்தர் போன்ற  கிராமங்களில் தீவிரமாக செயல்பட்டு, நாட்டின் சுதந்திரத்திற்காக ஆயுதப் புரட்சிக்காக மக்களை அணிதிரட்டினார். 

தேசத்துரோகச் செயல்களுக்காக லாகூரிலும், பின்னர் பிரித்தானிய இந்தியாவிலும், இப்போது பாக்கித்தானிலும் இரண்டு ஆண்டுகள் சிறைத்தண்டனை விதிக்கப்பட்டார்.   எஸ் கேசர் சிங் என்பவர் 2014 இல் வெளியிட்ட பஞ்சாபியில் *கதர் தி தே* குலாப் கவுர் என்ற தலைப்பில் இவரைப் பற்றி ஒரு புத்தகம் கிடைக்கிறது. 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய விடுதலைப் போராட்ட வீராங்கனைகள்
இடிகா

**இடிகா** (*Idiga*) எனப்படுவோர்  மாநிலங்களான கர்நாடகம்,  தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற ஒரு கன்னட, தெலுங்கு சாதியினர் ஆவார். இச்சமூகத்தினர் தங்களை **செட்டிபலிஜா** என்றும் அழைத்துக் கொள்கின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.

## சொற்பிறப்பு
இடிகா என்பது  தெலுங்கு சொல் *'இட்சு* யில்  இருந்து பெறப்பட்டது. இவர்கள் தங்களை வியாசரின்
வழித்தோன்றல்கள் என்கின்றனர்.

## தொழில்
இவர்களின் ஆதித் தொழிலே பனை மரம் ஏறுவதும், கள் இறக்குவதும் ஆகும். தற்போது சிலர் வேளாண்மைத் தொழில் செய்து வருகின்றனர்.

## வாழும் பகுதிகள்
இவர்கள் தமிழகத்தில், குறிப்பாக வடதமிழகத்தில் சென்னை, செங்கல்பட்டு, சேலம் மற்றும் வட ஆற்காடு ஆகிய பகுதிகளில் அதிக அளவில் வசிக்கின்றனர்.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:கன்னட மக்கள்
நவ தெலுங்கானா

**நவ தெலுங்கானா** (*Nava Telangana*) என்பது தெலுங்கு மொழியில் செய்திகளை வெளியாகும் நாளேடு. இது  தெலங்காணா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 2015 ஆண்டு மார்ச் 21 அன்று தெலங்காணா மாநில விவசாயத் துறை அமைச்சர்   போச்சாரம் சீனிவாஸ் ரெட்டியால் ஐதராபாத்தில் தொடங்கப்பட்டது. தற்போது தெலங்காணாவில் மகபூப்நகர், ஐதராபாத், கரிம்நகர், கம்மம், ரங்காரெட்டி, வாரங்கல்,  போன்ற நகரங்களில் இருந்து ஆறு  பதிப்புகளாக வெளியாகின்றது.

இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.

## வெளி இணைப்புகள்

* நவ தெலுங்கானா தளம்  

## மேற்கோள்கள்

பகுப்பு:தெலுங்கு நாளிதழ்கள்
பகுப்பு:இந்திய நாளிதழ்கள்
பெருவனம் மகாதேவர் கோயில்

**பெருவனம் மகாதேவர் கோயில்** ( மலையாளம் : പെരുവനം മഹാദേവക്ഷേത്രം ) என்பது இந்தியாவின், கேரளத்தின், திருச்சூர் மாவட்டத்தின் பெருவனத்தில் அமைந்துள்ள ஒரு சிவன் கோயில் ஆகும். இந்த கோயில் கேரளத்தின் தோற்றம் மற்றும் பரசுராமரின் வருகையுடன் தொட்பு கொண்டதாக கூறப்படுகிறது.     இது கேரளத்தின் புகழ்பெற்ற 108 சிவன் கோயில்களில் ஒன்றாகும், மேலும் இது பெருவனம் கிராமத்தின் பழைங்கால  முக்கிய கோயிலாகும். இந்த கோயிலின் மேற்கில் பத்ரகாளி மற்றும் சுப்பிரமணியர் கோயில்களும், வடக்கே  சாஸ்தா கோயிலும், கிழக்கில்  விஷ்ணு கோயிலும்,  தெற்கில்  துர்க்கை கோயிலும் உள்ளன.

## கட்டிடக்கலை
இந்த கோயில் 7 ஏக்கர் நிலப்பரப்பில் மதில்  சுவரால் சூழப்பட்டுள்ளது. ஸ்ரீ கோயில் (கருவறை) சதுர வடிவில் உள்ளது.  இது இந்திய கோயில்களில் அரிய வடிவமாகும்.

## படக்காட்சியகம்

Peruvanam Shiva temple DSC 0305.JPG|பக்கத் தோற்றம்
Peruvanam Shiva temple DSC 0314.JPG|சுவரில் விளக்குகள்
Peruvanam Shiva temple DSC 0360.JPG|பலிகல்
Peruvanam Shiva temple DSC 0335.JPG|கோயில் உச்சு


## மேலும் காண்க
* 108 சிவன் கோயில்கள்

## மேற்கோள்கள்

## வெளி இணைப்புகள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:Coordinates on Wikidata
பகுப்பு:108 சிவன் கோயில்கள்
மன தெலுங்கானா

**மன தெலுங்கானா** (*Mana Telangana*) என்பது தெலுங்கு மொழியில் செய்திகளை வெளியாகும் நாளேடு. இது  தெலங்காணா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 2015 ஆண்டு ஜனவரி  25 அன்று தெலுங்கானா மாநிலத்தின் முதல்வரும், தெலுங்கானா இராட்டிர சமிதி என்ற கட்சியின் நிறுவனருமான  சந்திரசேகர் ராவ்வால் ஐதராபாத்தில்யில் தொடங்கப்பட்டது.தற்போது தெலங்காணாவில் மகபூப்நகர், ஐதராபாத், கரிம்நகர், கம்மம், நிசாமாபாத், வாரங்கல்,  நல்கொண்டா, போன்ற நகரங்களில் இருந்து ஏழு பதிப்புகளாக வெளியாகின்றது.மணா தெலுங்கானா உரிமையாளர்கள்  அஞ்சையா பாலிசெட்டி மற்றும்  கே.ஸ்ரீனிவாஸ் ரெட்டி ஆவார்.

## மேற்கோள்கள்

பகுப்பு:தெலுங்கு நாளிதழ்கள்
பகுப்பு:இந்திய நாளிதழ்கள்
யுராமெட்

**யுராமெட் (ஆங்: EURAMET,** **தேசிய** **அளவீட்டு** **நிறுவனங்களின் ஐரோப்பிய சங்கம்**, முன்னர் யுரோமெட் (**EUROMET)** என்று அழைக்கப்பட்டது **, அளவீட்டு தரநிலைகளில் ஐரோப்பிய** ஒத்துழைப்பு) என்பது ஐரோப்பிய ஒன்றியத்தின் (EU) உறுப்பு நாடுகளிலிருந்தும் மற்றும் ஐரோப்பிய சுதந்திர வர்த்தக சங்கத்தின் (EFTA) தேசிய அளவீட்டு அமைப்புகளின் கூட்டு கூட்டணியாகும்.  இதன் நோக்கம் அளவீட்டு நடவடிக்கைகள் மற்றும் சேவைகளை ஒருங்கிணைத்து பகிர்வதன் மூலம் அதிக செயல்திறனை அடைவதே ஆகும். 

EURAMET 11 ஜனவரி 2007 அன்று பெர்லினில் நிறுவப்பட்டது.  இது பிரவுன்ச்வீக்கில் உள்ள அலுவலகங்களுடன் ஜெர்மன் சட்டத்தின் கீழ் பதிவுசெய்யப்பட்ட ஒரு நிறுவனமாகும், மேலும் ஜூலை 1, 2007 அன்று ஒரு பிராந்திய அளவீட்டு அமைப்பாக EUROMET இன் பங்கை ஏற்றுக்கொள்ளப்பட்டது.  23 செப்டம்பர் 1987 இல் ஸ்பெயினின் மாட்ரிட்டில் EUROMET உருவாக்கப்பட்டது மற்றும் 1 ஜனவரி 1988 அன்று முதல் செயல்படத் துவங்கியது. 

EURAMET இன் முழு உறுப்பினர் தகுதியானது, ஐரோப்பிய ஒன்றியம் மற்றும் EFTA உறுப்பு நாடுகளின் தேசிய அளவீட்டு நிறுவனங்கள் (NMI கள்), பிற ஐரோப்பிய நாடுகளின் நன்கு நிறுவப்பட்ட NMI கள் மற்றும் அளவீட்டுத் துறையில் பணிபுரியும் ஐரோப்பிய ஆணையத்தின் நிறுவனம் ஆகியவற்றுக்கு மட்டுப்படுத்தப்பட்டுள்ளது. உறுப்பு நாடுகள் மற்றும் என்.எம்.ஐ.களிலிருந்து நியமிக்கப்பட்ட அளவீட்டு நிறுவனங்களுக்கு இணை உறுப்பினர் கிடைக்கிறது, அவை பல்வேறு காரணங்களுக்காக முழு உறுப்பினர்களாக இருக்க முடியாது. 

EURAMET-ஆனது ஐரோப்பிய மட்டத்தில் அளவியல் செயல்பாட்டை ஒருங்கிணைக்கிறது, தேவைகளின் அடிப்படையில் சர்வதேச சட்ட அளவீட்டு அமைப்பு மற்றும் சர்வதேச எடைகள் மற்றும் அளவீடுகள் பணியகம் ஆகியவற்றுடன் தொடர்புகொள்கிறது . இது பல்வேறு அளவுத்திருத்தம் மற்றும் தொழில்நுட்ப வழிகாட்டிகள்  மற்றும் ஐரோப்பிய நேர மண்டலங்கள் குறித்த புத்தகம் ஆகியவற்றை  வெளியீடுகின்றது. 

## மேலும் காண்க

* வெல்மெக், சட்ட அளவீட்டுத் துறையில் ஐரோப்பிய ஒத்துழைப்பை ஊக்குவிக்கும் ஒரு அமைப்பு

## வெளி இணைப்புகள்
* 
## குறிப்புகள்
பகுப்பு:நியமங்கள் உருவாக்கும் நிறுவனங்கள்
பகுப்பு:அளவை
விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை

**விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை, 2020**  (Empowerment and Protection) Agreement on Price Assurance and Farm Services Act, 2020) என்பது எந்தவொரு வேளாண் விளைபொருட்களையும் உற்பத்தி செய்யவோ அல்லது பயிர் செய்வதற்கோ  விவசாயி மற்றும் வாங்குபவருக்கு இடையில் ஏற்படும் ஒப்பந்தத்தின் வழியாக ஏற்படும் ஒப்பந்தமுறை விவசாயத்திற்காக ஒரு தேசிய கட்டமைப்பை உருவாக்க உதவுவதற்காக ஏற்படுத்தப்பட்ட சட்டம் ஆகும். ஆனால்  நாடு முழுவதும் பல விவசாயிகள் இந்த சட்டத்திற்கு எதிர்ப்பு தெரிவித்து போராட்டத்தில் ஈடுபட்டனர்.

வேளாண் வணிக நிறுவனங்கள், செயலிகள், மொத்த விற்பனையாளர்கள், ஏற்றுமதியாளர்கள் அல்லது பண்ணை சேவைகளுக்கான பெரிய சில்லறை விற்பனையாளர்களுடன் விற்பனையில் ஈடுபடும் விவசாயிகளைப் பாதுகாக்கவும் எதிர்கால விவசாய விளைபொருட்களை ஓர் ஒப்பந்தத்தின் மூலம் பரஸ்பரமாக ஒப்புக் கொள்ளப்பட்ட ஈட்டமிகு விலை கட்டமைப்பால்  நியாயமான மற்றும் வெளிப்படையான முறையில் விற்பனைகளை மேற்கொள்ள இது உதவுகிறது. 

சமரச வாரியம், துணை குற்றவியல் நடுவர் மற்றும் மேல்முறையீட்டு ஆணையம் ஆகிய மூன்று நிலைகளை உடைய பிரச்சினை தீர்க்கும் வழிமுறையை இந்த சட்டம் வழங்குகிறது.

## பின்னணி
விவசாயிகளுக்கு (அதிகாரமளித்தல் மற்றும் பாதுகாப்பு),விலை உறுதி ஒப்பந்தம் மற்றும் விவசாய சேவை, 2020 சட்டமானது விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020 ஆகியவை 2020 ஜூன் 5 அன்று மத்திய அமைச்சரவையால் அறிவிக்கப்பட்டது.

மக்களவையில் 17 செப்டம்பர் 2020 மற்றும் மாநிலங்களவையில் 20 செப்டம்பர் 2020 இந்தச் சட்டத்திற்கு ஒப்புதல் அளித்தது.

## மேலும் காண்க

* இந்தியாவில் வேளாண்மை
* வேளாண்மை மற்றும் உழவர் நல அமைச்சகம்
* விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020

## சான்றுகள்

பகுப்பு:2020 இல் இந்தியா
பகுப்பு:இந்தியாவில் சட்டம்
பகுப்பு:இந்தியாவில் வேளாண்மை
பகுப்பு:வேளாண் நலத்திட்டங்கள்
மைசூர் மித்ரா

**மைசூர் மித்ரா** (*Mysooru Mithra*) என்பது கன்னட மொழியில் செய்திகளை வெளியிடும் நாளேடு ஆகும். இது  கர்நாடக மாநிலத்தை   பற்றிய செய்திகளைப் பதிப்பிக்கிறது. இந்த செய்தித்தாள், 1978 ஆண்டு  கே.பி.கணபதியால்  மைசூரில்.தொடங்கப்பட்டது.தற்போது கர்நாடகா மாநிலத்தில் சாமராசநகர், மைசூர், மண்டியா, குடகு, ஹாசன் போன்ற நகரங்களில் இருந்து ஐந்து  பதிப்புகளாக வெளியாகின்றது. 

## மேற்கோள்கள்

## வெளி இணைப்புகள்
* மைசூர் மித்ரா இ-பேப்பர்
* மைசூர் மித்ரா இணைய தளம் 

பகுப்பு:கன்னட நாளிதழ்கள்
பகுப்பு:இந்திய நாளிதழ்கள்
மங்களூரு சமாச்சார

**மங்களூரு சமாச்சார** (*Mangaluru Samachara*) என்பது கன்னட மொழியில் செய்திகளை வெளியிடும் நாளேடு ஆகும்.மங்களூரு சமாச்சார என்பதற்கு  மங்களூரின் செய்தி என்று அர்த்தமாகும். இது  கர்நாடக மாநிலத்தை   பற்றிய செய்திகளைப் பதிப்பிக்கிறது. இந்த செய்தித்தாள், கிறிஸ்தவ மிஷனரி பேசல் மிஷன் சார்பாக  1843 ஆம்  ஆண்டு  ஹெர்மன் மாக்லிங்யால்  மங்களூரில்.தொடங்கப்பட்டது.கன்னட மொழியில் வெளியான  முதல் நாளிதழ் ஆகும். **மங்களூர் சமாச்சார** இதழின்   165 வது ஆண்டு விழா கடத்த 2008 ஆம் ஆண்டு மங்களூரில் நடைபெற்றது 
  

 
## மேற்கோள்கள்

பகுப்பு:கன்னட நாளிதழ்கள்
பகுப்பு:இந்திய நாளிதழ்கள்
தாத்தமங்கலம் குதிரை வேலா

**தாத்தமங்கலம் குதிரை வேலா** அல்லது **அங்கடி வேலா** (*Tattamangalam Kuthira Vela* அல்லது  *Angadi Vela*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள தாத்தமங்கலம் என்ற சிற்றூரில் நடத்தப்படும் ஒரு திருவிழா. மலையாள மொழியில் *குதிரா* என்றால் " குதிரை " என்றும் *வேலா* என்றால்  "திருவிழா" என்றும் பொருள். திருவிழாவின் போது, உள்ளூர் மக்களால்  குதிரை பந்தயம் நடத்தப்படுகிறது. குதிரை செலுத்துபவர்கள் அண்டை மாநிலமான தமிழ்நாட்டைச் சேர்ந்தவர்கள்.

இங்கு கரியால் கருப்பு நிறத்தை உடலில் பூசிக்கொண்ட  பல தன்னார்வலர்களைக் காணலாம்; இந்த ஆடவர் பந்தயத்தைக் காண்பதற்காக சாலையோரம் நிற்கும் மக்களைக் கட்டுப்படுத்தும் காவலர்கள் ஆவர். இது கரி வேலா என்றும் அழைக்கப்படுகிறது.
thumb|குதிராவேலா 2005 இல் உடல் வர்ணம் பூசப்பட்ட ஆண்கள்
குதிரை வேலாவின்போது, மாநில நெடுஞ்சாலை 27 இன் இருபுறமும் ஆயிரக்கணக்கான மக்கள் கே.எஸ்.இ.பி. அலுவலகத்திலிருந்து வேட்டக்கருப்பன் சுவாமி கோயில் வரை கூடுகிறார்கள்.

## மேலும் காண்க

* நென்மாரா வல்லங்கி வேலா

## குறிப்புகள்

## வெளி இணைப்புகள்

* குதிரா வேலா 2007 ஒளிப்படங்கள் - 28 ஏப்ரல் 2007 
* தத்தமங்கலம் குதிரா வேலா ஒளிப்படங்கள் - 200 க்கும் மேற்பட்ட ஒளிப்படங்கள் கிடைக்கின்றன 
* மேலும் தொடர்புடைய ஒளிப்படங்கள் - கேரள விழாக்கள்
* ஒளிப்பட வலைப்பதிவு
* தத்தமங்கலம்.காம்

பகுப்பு:பாலக்காடு மாவட்ட விழாக்கள்
பகுப்பு:கேரள விழாக்கள்
பகுப்பு:கேரள இந்து திருவிழாக்கள்
காமா-கார்போலைன்

**காமா-கார்போலைன்** (*γ-Carboline*) என்பது C11H8N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். (5ஐ-பிரிடோ[4,3-பீ]இண்டோல்) என்ற பெயராலும் அழைக்கப்படும் இச்சேர்ம்ம் நைட்ரசனைக் கொண்டுள்ள பல்லினவளையச் சேர்மம் என்று கருதப்படுகிறது. மாறுபட்ட மருந்தியல் பண்புகளுடன் ஏராளமான காமா-கார்போலைன் வழிப்பெறுதிகள்  அறியப்படுகின்றன. 
## மேற்கோள்கள்

பகுப்பு:நைதரசன் பல்லினவளையங்கள்
கொல்லம் தீவுகள்

**[[கொல்லம்]]** அல்லது **[[கொல்லம்|குயிலான்]]** நகரமானது *அரபிக் கடலின் இளவரசன்* என்று அழைக்கப்படுகிறது. இது  அரபிக்கடல் மற்றும் அஷ்டமுடி ஏரி ஆகியவற்றின் கரையில் அமைந்துள்ளது. கொல்லம் மநகராட்சிப் பகுதியின் பெரும்பகுதி அஷ்டமுடி ஏரியைக் கொண்டுள்ளது. இது கேரளத்தில் அதிகம் பார்வையிடப்படும் உப்பங்கழி மற்றும் ஏரியாகும். இது ஒரு தனித்துவமான ஈரநில சுற்றுச்சூழல் அமைப்பாக,  பனை வடிவ (ஆக்டோபஸ் வடிவம் என்றும் அழைக்கப்படுகிறது) பெரிய நீர்நிலைகளைக் கொண்டது. இது மாநிலத்தின் வேம்பநாட்டு ஏரி கழிமுக சூழ்நிலைத் தொகுப்புக்கு அடுத்ததாக உள்ளது. *அஷ்டமுடி* என்றால் மலையாளத்தில் 'எட்டு மகுடம்' ( *அஷ்ட)*&nbsp;= 'எட்டு'; முடி&nbsp;= 'மகுடம்') என்பதாகும். இந்த பெயர் ஏரியின் இட அமைப்பியலைக் குறிக்கிறது :  ஏரியை மேலே இருந்து பார்த்தால் பல்வேறு கிளைகளுடன் எட்டு மகுடங்களைக் கொண்டுள்ளது போல் தோற்றமளிக்கும். மேலும் இது கேரளத்தின் கழிமுகங்களின் (காயல்) நுழைவாயில் என அழைக்கப்படுகிறது. இந்த ஏரி படகு வீடு மற்றும் கழிமுக விடுதிகளுக்கு மிகவும் பிரபலமானது.   
[வலது|thumb|[மன்றோதுருத்து|மன்ரோவில் மக்கள் வாழாத தீவு]]
[வலது|thumb|[கொல்லம்|கொல்லத்தில் உள்ள ஐந்து நட்சத்திர விடுதியான 'தி ரவிஸ்' தீவலி அருகே ஒரு தீவில் அமைந்துள்ளது]]
கொல்லத்தில் உள்ள அனைத்து தீவுகளும் அஷ்டமுடி ஏரியில் அமைந்துள்ளன. அஷ்டமுடி ஏரியில் ஏராளமான தீவுகள் உள்ளன. இந்த தீவுகளில் மன்றோ தீவு மற்றும் சவர தெக்கும்பாகம் ஆகியவை மிக முக்கியமானவை. தீவுகளும், அஷ்டமுடி ஏரியில் அழகும் கண்ணைக் கவருவன. இந்த தீவுகளில் பெரும்பாலானவை மாநிலத்தில் சுற்றுலா தல்ங்களாகும். இந்திய இரயில்வே கூட  கொல்லத்தில் உள்ள தீவுகளில் ஒன்றை சுற்றுலா திட்டத்திற்காக உருவாக்க திட்டமிட்டுள்ளது.  இங்கு மனிதர்கள் வசிக்கும், வசிக்காத பெரிய, சிறிய தீவுகள் உள்ளன. கொல்லத்தில் உள்ள முக்கியமான தீவுகள்: 
[வலது|thumb|[அஷ்டமுடி ஏரி|அஷ்டமுடி உப்பங்கழிகளின் வான்வழி காட்சி]]

* மன்றோ தீவு
* சவர தேக்கும்பகம்
* பல்லந்தருத்தி
* செயின்ட். செபாஸ்டியன் தீவு
* சான் தோம் தீவு (தாமஸ்ருத்)
* வின்சென்ட் தீவு [6]
* அவர் லேடி ஆஃப் பாத்திமா தீவு (பாத்திமாதுருத்)
* பெழும்தூருத்
* கக்கத்துருத்
* பட்டம்துருத்
* பாலியந்துருத்து (பல்லியமதுருத்து)
* நீட்டம் துருத்
* புத்தேந்துருத்
* பூத்துருத்
* பன்னாய்கத்துருத்
* வேலுத்துருத்
* நீலேஸ்வரம் துருத்
* சீகெந்துருத்
* கெரோலிதுருத்
* கனக்காந்தூர்த்
* புஷ்பமங்கலம்துருத்
* ஜோசப்துருத்

## குறிப்புகள்

பகுப்பு:கொல்லத்திலுள்ள சுற்றுலாத் தலங்கள்
பகுப்பு:கேரளத்தில் உள்ள தீவுகள்
கிரங்கனூர் கோட்டை

**கிரங்கனூர் கோட்டை,** (*Cranganore Fort*) அல்லது கொடுங்ஙல்லூர் கோட்டை,  கோட்டைபுரம் கோட்டை என்று அழைக்கபடுவது தென்னிந்திய மாநிலமான, கேரளத்தின்,  திருச்சூர் மாவட்டத்தின், கொடுங்கல்லூரில் அமைந்துள்ள ஒரு கோட்டை ஆகும்.

இந்தக் கல் கோட்டை 1523 இல் போர்த்துகீசியர்களால் கட்டப்பட்டது, இது காலனித்துவ போர்த்துகேய இந்தியாவில் **போர்டாலெசா டா சாவ் டோம்** என்று அழைக்கப்பட்டது. மார் தோமா ஸ்லீஹா ( திருதூதர் தோமா ). 

## மேலும் காண்க
*    

## குறிப்புகள்

பகுப்பு:கேரளக் கோட்டைகள்
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
அருண் கேதார்பால்

**2-ஆம் லெப்டிணன்ட் அருண் கேதார்பால்** (பிவிசி (**Arun Khetarpal**) (14 அக்டோபர் 1950 – 16 திசம்பர் 1971) இந்தியாவின் மகாராட்டிரா மாநிலம், புனேவில் பிறந்தவர். புனேவில் உள்ள லாரன்ஸ் பள்ளியில் மேனிலைப் பள்ளிப் படிப்பை முடித்தார். சூன், 1967-இல் புனேவில் உள்ள தேசியப் பாதுகாப்பு அகாதமியில் சேர்ந்தார். பின்னர்  இந்திய  இராணுவ அகாதமியில் இராணுவ அதிகாரிகளுக்கான பயிற்சியினைப் பெற்றார். 1971-இல் இந்தியத் தரைப்படையில் புனே படையணியில் 2-ஆம் லெப்டிணன்ட் அதிகாரியாகச் சேர்ந்தார்.  இவருடைய தந்தை எம். எல். கேதார்பால் இந்திய இராணுவத்தில் பிரிகேடியராக இருந்தவர்.

1971- இந்திய பாக்கித்தான் போரின் போது, பஞ்சாப் பகுதியில் நடைபெற்ற சண்டையில், பாக்கித்தான் படைகளுக்கு எதிராக  வீர தீரமாகப் போரிட்டு, பாக்கித்தான் படைகளின் 10 பீரங்கிகளை அழித்து, 16 திசம்பர் 1971 அன்று போரில் வீரமரணமடைந்தார். இறப்பிற்கு இவருக்கு 1971-ஆம் ஆண்டில் பரம் வீர் சக்கரம் விருது வழங்கப்பட்டது.

## இதனையும் காண்க
* பரம் வீர் சக்கரம் விருது பெற்றவர்கள்

## மேற்கோள்கள்

* Jai Hind Jai Bharat 
* Indian Army
* http://www.2ltarunkhetarpal.com 

## வெளி இணைப்புகள்
* A Deathless Hero 2Lt Arun Khetrapal, PVC..
* Indian Army webpage

பகுப்பு:1950 பிறப்புகள்
பகுப்பு:1971 இறப்புகள்
பகுப்பு:மராத்தியர்கள்
*
பகுப்பு:புனே நபர்கள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
ஆல்பர்ட் எக்கா

**லான்ஸ் நாயக் ஆல்பர்ட் எக்கா** (**Albert Ekka**), PVC (27 டிசம்பர் 1942 – 3 டிசம்பர் 1971)  இந்திய இராணுவத்தில் சிப்பாயாயக் சேர்ந்து, லான்ஸ் நாயக் பதவி உயர்வு பெற்றவர். வங்காளதேச விடுதலைக்காக நடைபெற்ற 1971 இந்திய-பாகிஸ்தான் போரின் போது, பிரம்மன்பரியா மாவட்டத்தில் பாகிஸ்தான் படைவீரர்களை எதிர்த்து வீர தீரமாக போராடி 3 டிசம்பர் 1971 அன்று போர்க்களத்தில் வீரமரணமடைந்தார். இவரது மறைவிற்கு இவரது போர் தீரத்தை பாராட்டி இந்தியக் குடியரசுத் தலைவர் 1972-ஆம் ஆண்டில் பரம் வீர் சக்கரம் விருது வழங்கப்பட்டது.

## பரம் வீர் சக்கரம் விருது பெற்றவர்கள்

## மேற்கோள்கள்

## மேலும் படிக்க
*
*

பகுப்பு:1942 பிறப்புகள்
பகுப்பு:1971 இறப்புகள்
*
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
நிர்மல் சிங் செக்கோன்

இந்திய வான்படை பைலட்,  **நிர்மல் ஜித் சிங் செக்கோன்** (**Nirmal Jit Singh Sekhon**), PVC (17 சூலை 1943 – 14 டிசம்பர் 1971)  இந்திய வான்படையில், 18-வது ஸ்குவாட்ரன் அணியில் போர் விமானத்தை இயக்கும் பைலட் ஆக 1967-ஆம் ஆண்டில் பணியில் சேர்ந்தவர். 1971-இந்திய பாகிஸ்தான் போரின் போது நிர்மல் ஜித் சிங் செக்கோன்,  ஸ்ரீநகர் விமான தளத்தை காக்கும் பணியில் இருந்தார். விமான ஓடு தளத்தை பாகிஸ்தான் வான்படைகள்  தாக்கத் தொடங்கியது.  நிர்மல் ஜித் செக்கான்  தனியொரு ஆளாக காஷ்மீர் விமான தளத்தை எதிரிகளிடமிருந்து காத்து தன் இன்னுயிரை நீத்து, வீரமரணமடைந்த நிர்மல் ஜித் சிங் செக்கோனுக்கு, இந்தியக் குடியரசுத் தலைவர் 1971-ஆம் ஆண்டில் பரம் வீர் சக்கரம்]] விருது வழங்கி மரியாதை செய்தார்.இந்திய வான்படையில் முதன் முதலில் பரம் வீர் சக்கரம் விருது பெற்றவர்  நிர்மல் ஜித் சிங் செக்கோன் ஆவார்.இந்திய வான்படையில் முதன் முதலில் பரம் வீர் சக்கரம் விருது பெற்றவர்  நிர்மல் ஜித் சிங் செக்கோன் ஆவார்.

பாகிஸ்தானிய வான்படை அதிகாரி சலீம் பெய்க் மிர்சா தனது கட்டுரையில், போரில் நிர்மல் ஜித் சிங் செக்கோனின் வீர தீரச் செயல்களைக் குறித்துப் பாராட்டியுள்ளார்.

## பரம் வீர் சக்கரம் விருது பெற்றவர்கள்

## மேற்கோள்கள்

## வெளி இணைப்புகள்

* Flying Officer Nirmal Jit Singh Sekhon's citation of the Param Vir Chakra at Bharat-Rakshak.com. 
* File Photo of Marine Tanker Flying Officer Nirmal Jit Singh Shekhon, PVC
* A tribute on Bharat-Rakshak
* A tribute to Nirmal Jit
* At Sikh History 
* Profile of Sekhon on Tribune India
*Jai Hind Jai Bharat 
* https://web.archive.org/web/20101103234927/http://shaheednjssekhon.com/
* Youtube Video by Headlines today which, at 13:31, shows animated account of Nirmal Jit Singh Sekhon's PVC Action.

பகுப்பு:1943 பிறப்புகள்
பகுப்பு:1971 இறப்புகள்
பகுப்பு:சீக்கியர்கள்
இந்திய-பாகிஸ்தான் போரில் இறந்தவர்கள்
*
பகுப்பு:பஞ்சாபி மக்கள்
பகுப்பு:இந்தியப் படைத்துறையினர்
திருமாந்தம்குன்னு பூரம்

**திருமாந்தம்குன்னு பூரம்** () என்பது இந்தியாவின், கேரளத்தின், நடு மலபாரின் முக்கியமான கோயில் திருவிழா ஆகும். கேரளத்தின் மூன்று முக்கியமான பகவதி கோயில்களில் திரும்ந்தம்குன்னு கோயிலும் ஒன்றாகும், மற்றவை கொடுங்ஙல்லூர் மற்றும் பனயண்ணார்காவு ஆகும். தினசரி பூசைக்கு ஆயிரக்கணக்கான பக்தர்கள் வருகின்றனர். இங்கு நடக்கும் பிரபலமான மாங்கல்ய பூசைக்கு ஆயிரக்கணக்கான இளம் பெண்கள் வருகின்றனர். அவர்கள் தங்களுக்கு நல்லபடி  திருமணமாகவும், நற்பேறு கிட்டவும் வேண்ட வருகின்றனர். 

இந்தத் திருவிழா மீனத்தில் (மார்ச், ஏப்ரல்) மிருகசீரிடம் நட்சத்திரத்திலிருந்து 11 நாட்கள் நடக்கும்.  பூரம் திருவிழா குறித்து 16 ஆம் நூற்றாண்டின் துவக்க தசாப்தங்களின் கோழிக்கோடு பல்கலைக்கழகத்தின் ஓலைச் சுவடிகளில் உள்ளது என்பதை நிரூபிக்க சான்றுகள் உள்ளன.  திருவிழாவுக்கு மாநிலத்தின் பல்வேறு பகுதிகளிலிருந்தும் அங்கடிபுரத்துக்கு மக்கள் செல்கின்றனர். 

யானைகள், நாதசுவரம், செண்டை மேளம் ஆகியவற்றுடன் 'ஆறாட்டு' என்ற புனித நீராட்டுக்காக  பாகவதியின் சிலை  கருவறைக்கு வெளியே யானை மீது எடுத்துச் செல்லப்படுகிறது. இந்த 'ஆறாட்டு' விழா 10 நாட்கள் தொடரும். ஊர்வத்துக்கு வெளியே எடுக்கப்படும், தெய்வத்தை அருகிலிருந்து பார்க்கும் பொருட்டு சாலையின் இருபுறமும் ஆயிரக்கணக்கான மக்கள் வரிசையாக நின்று பார்ப்பர். இதை 'பூரப்புறப்பாடு' என்று அழைப்பர்.  இந்த விழாவின் முக்கிய நிகழ்வான ஆறாட்டு. ஆகும். இது 21 முறை செய்யப்படுகிறது, காலையில் ஒருமுறை,  மாலையில் ஒரு முறை என தொடர்ந்து, பத்து நாட்களும், அடுத்து இறுதி ஆரட்டு பதினொன்றாம் நாள் மாலை நடக்கும். பத்தாம் நாள் (ஏப்ரல் 21) மாலை பள்ளிவேட்டை நடக்கும்.

பூரம் நாளின் நள்ளிரவில், வரும் வள்ளுவநாடு இராச்சியத்தின் வள்ளுவக்கோனாதிரியும், பானா சமூகத்தின் தலைவர் மலாயங்குட்டி என இருவரும் பல்லக்கில் பூரம் மைதானத்திற்கு வரவர். இருவருக்கும் இடையே ஒரு சடங்கு சந்திப்பு நடக்கும். இது பனந்தே வரவு என்று அழைக்கப்படுகிறது. இது சமய நல்லிணக்கத்தையும், பழங்குடித் தலைவரால் அரசருக்கு கடந்த காலங்களில் செய்த உதவியையும் நினைவுகூர்கிறது. பன்னிரண்டாம் நாள், காலை முதல் மாலை வரை நாட்டுப்புற கலை வடிவமான சாவித்துகளி நிகழ்த்தப்படும். மேலும் விழா தாட்களில் ஓட்டன் துள்ளல், சாக்கைக் கூத்து, பாடகோம், நங்கியர் கூத்து, தயாம்பகா, மேளம் போன்ற கலாச்சார நிகழ்வுகள் நிகழ்த்தபடுகின்றன. நாட்டுப்புற கலை வடிவமான பூதன் திருவிழா நாட்களில் கோயில் வளாகத்தில் நிகழ்த்தபடுகிறது. 

## குறிப்புகள்

## வெளி இணைப்புகள்

* மலப்புரம்

பகுப்பு:மே சிறப்பு நாட்கள்
பகுப்பு:ஏப்ரல் சிறப்பு நாட்கள்
பகுப்பு:மலப்புறம் மாவட்டம்
பகுப்பு:கேரளத்தில் யானைத் திருவிழாக்கள்
பகுப்பு:கேரள இந்து திருவிழாக்கள்
2,4,5-மூவைதராக்சி ஆம்பெட்டமைன்

**2,4,5-மூவைதராக்சி ஆம்பெட்டமைன்** ( *2,4,5-Trihydroxyamphetamine*)  என்பது C9H13NO3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். 2,4,5 – டிரையைதராக்சி ஆம்பெட்டமைன் என்ற பெயராலும் அழைக்கப்படும் இச்சேர்மம் ஒரு நரம்பு வழி நச்சாகும். மெத்திலீன் ஈராக்சி மெத் ஆம்பெட்டமைனின் வளர்சிதை மாற்ற பொருள் என்று  இச்சேர்மம் கருதப்படுகிறது. 3,4-மெத்திலீன் ஈராக்சி ஆம்பெட்டமைனை வளைய ஐதராக்சிலேற்றம் செய்வதனால் 2,4,5-மூவைதராக்சி ஆம்பெட்டமைன் கிடைக்கிறது. 

குறுகிய கால சிகிச்சைக்குப்  பின்னர் மூளையின் பின்புற மேட்டில் டிரைப்டோபன் ஐதராக்சிலேசு என்ற நொதியின்  செயல்பாட்டை 54% குறைப்பதாக ஓர் ஆய்வு தெரிவிக்கிறது.  முன்புற மூளையில் டைரோசின் ஐதராக்சிலேசு நொதியின் செயல்பாட்டை இச்சேர்மம் கணிசமாகக் குறைப்பதாக மற்றொரு ஆய்வு தெரிவிக்கிறது. 

## மேற்கோள்கள்

பகுப்பு:நரம்பு நஞ்சுகள்
எழுமாந்துருத்து

**எழுமாந்துருத்து**  (மலையாளம் : എഴുമാന്തുരുത്ത് ) என்பது ஒரு சிறு " துருத்து " அதாவது கதுதுருதி நகரத்திற்கு மேற்கே 8 கி.மீ. தொலைவில் அமைந்துள்ள ஒரு தீவு.  இது கேரளத்தின்  கோட்டயம் மாவட்டத்தில் அமைந்துள்ளது. இது கதுதுருதி கிராம பஞ்சாயத்தின் மக்கள் நெருக்கமுள்ள பகுதியாகும்.

இரண்டு சதுர கிலோமீட்டர் பரப்பளவு கொண்ட இத்தீவின் மக்கள் தொகை சுமார் 3,500 ஆகும். இது பிரதான நிலப்பகுதியான எழுமாந்துருத்து மற்றும் சிறிய துருத்தான புலிதுருத்து என்ற மற்றொரு சிறிய துருது ஆகியவற்றை உள்ளடக்கிய இரட்டை "துருத்து"கள் ஆகும். இப்பகுதியின் அருகில் கிழக்கில் புகழ்பெற்ற அயம்குடியும், மேற்கில் "முண்டார் எஸ்டேட்" என்று அழைக்கப்படும் மேல் குட்டநாட்டின் பிரபலமான நீர்நிரம்பிய  இடமாகும். எழுமாந்துருத்தின் மக்களில் 90% விவசாயத் தொழிலாளர்களும்,  சிறு, நடுத்தர விவசாயிகளாவர்.

அருகிலுள்ள நகரமான தலயோலபரம்புவிலிருந்து 5 கி.மீ. சாலை வழியாகவோ அல்லது கதுதுருதி நகரத்திலிருந்து நேராகவோ எழுமாந்துருத்துவை அடையலாம். அருகிலுள்ள தொடருந்து நிலையம் கதுதுருத்தி தொடருந்து நிலையம் . இது சுமார் 6 கி.மீ.. தொலைவில் உள்ளது  நீண்ட காலத்திற்கு முன்பு, இப்பகுதி ஆறுகளால் சூழப்பட்டதாக இருந்தது. இப்போது அனைவரும் சாலை வழியாகவே செல்லலாம்.

## தொன்மம்
எழுமாந்துருத்து அதன் தோற்றம் குறித்து நன்கு அறியப்பட்ட வரலாற்றைக் கொண்டுள்ளது. 18-19 ஆம் நூற்றாண்டில் திப்பு சுல்தான் மலபார் பகுதியில் படையெடுத்ததன் காரணமாக, பாலகாட்டின் பிராமணர்களும் அங்கிருந்த வீரர்களும் தெற்கே ஓடிவிட்டனர். அவர்களில், சில குடும்பங்கள் இந்த சிறிய பகுதியில் குடியேறின. ஒரு நம்பூதிரிபாட்டில்  தெய்வீக சக்திகள் கொண்டவராக நம்பப்பட்டார். அவர் அருகிலுள்ள ஆற்றில் அதிகாலையில் குளிப்பது வழக்கம். ஒரு நாள் அவர் செல்லும் வழியில் ஒரு மா மரம் சாய்ந்து விழுந்தது. அவர் மூன்று முறை "எழுமாவே" என்று முணுமுணுத்தார்.

"எழு" என்றால் எழுந்து நிற்கவும் என்றும், "மாவ்" என்றால் மலையாளத்தில் மா மரம் என்றும் பொருளாகும். இதற்கு பிறகு மா மரம் எழுந்து நின்று  நம்பூதிரிபாட்டுக்கான வழியை விட்டது. அதன்பிறகு, இந்த இடம் எழுமாந்துருத்து என்றும், நம்பூரிபாட்டின் வீடு எழுமாவில் மனா என்றும் அழைக்கப்பட்டது. "எழு" என்பதன் சரியான பொருள் ஏழு, எனவே எழுமந்துருத்து என்றால் ஏழு மா மரங்களின் தீவு என்று பொருள். முந்தைய கூற்று மக்களின் நம்பிக்கை மட்டுமே ஆகும். புராணத்தின்படி, பாண்டவர்கள் தங்கள் பன்னிரண்டு ஆண்டுகளில் "அஞ்ஞாதவாசம்" செய்த காலத்தில் இந்த இடத்தின் வழியாக பயணம் செய்ததாகக் கூறப்படுகிறது. ஆற்றைக் கடப்பதற்காக அவர்கள் கட்டிய கல் பாலமானது வடக்குப் பக்கமான கரியாறு ஆற்றின் அடியில் உள்ளது என்று கூறப்படுகிறது.

பகுப்பு:கேரளத்தில் உள்ள தீவுகள்
பகுப்பு:கோட்டயம் மாவட்டத்தில் உள்ள ஊர்களும் நகரங்களும்
ஐசீனியா பெட்டிடா

**ஐசீனியா பெட்டிடா** (*Eisenia fetida*) எனும் மண்புழுவானது பல்வேறு பெயர்களால் அறியப்படுகிறது. இதன் பொதுவான பெயர்களாக  சிவப்பு புழு, **மீன் புழு,** **புலி புழு, தூண்டி புழு** என்பதாகும். இந்த மண்புழு இனம் மக்குகின்ற கரிம பொருளை உண்ணும் தன்மையுடையது. இந்த புழுக்கள் அழுகும் தாவரங்கள், உரம் மற்றும் உரம் ஆகியவற்றில் செழித்து வளர்கின்றன. இவை மேல்மட்ட வகைப் புழுக்களாகும்.  இந்த புழுக்கள் பண்பில் *லும்ப்ரிகஸ் ரூபெல்லஸை* ஒத்திருக்கின்றன.

புழுக்கள் தங்களை முன்னோக்கி அல்லது பின்னோக்கி தள்ளுவதற்காகத் தசைகளைச் சுருக்கி, அருகிலுள்ள பரப்புகளைப் பிடித்து நகர்ந்து செல்லும். இதற்கு உடலில் காணப்படும் சீட்டாக்கள் எனும் முள்முடிகள் உதவிபுரிகின்றன.

## உயிரியல்
*ஐ பெட்டிடா* புழுக்கள் வீடு மற்றும் தொழிலக கரிம கழிவுகளை மண்புழு உரமாகத் தயாரிக்கப் பயன்படுகின்றன.  ஐரோப்பாவைப் பூர்வீகமாகக் கொண்ட இப்புழுக்கள் அண்டார்டிக்காவைத் தவிர மற்ற எல்லா கண்டங்களிலும் அறிமுகப்படுத்தப்பட்டுள்ளன. தற்போது இந்தியா, உகாண்டா மற்றும் மியான்மாரில் சோதனை அடிப்படையில்  கழிப்பறை கழிவுகளை உரமாக்கும் தொழில்நுட்பத்தில் இப்புழுக்கல் பயன்படுத்தப்படுகிறது.

*ஐ பெட்டிடா* இயற்கையான பாதுகாப்பினை பெற்றுள்ளன. உடற்குழித் திரவத்தில் காணப்படும்  உடற்குழிச் செல்கள் லைசெனின் எனும் புரதம் ஒன்றினைச் சுரக்கின்றன. இந்த புரதம் உயிரியின் உள்ளே நுழையும் எதிரி செல்களை துளைக்கும் தன்மையுடையது.   அந்நிய செல்களில் காணப்படும் ஸ்பிங்கோமைலினை அடையாளம்கண்டு அச்செல்களில் துளை ஏற்படுத்தி அழிக்கின்றன. (லைசெனின் *பி. மெகாட்டேரியம்* உள்ளிட்ட செல் சுவர்களில் ஸ்பிங்கோமைலின் இல்லாத உயிரினங்களிலும் பாதிப்பு ஏற்படுத்தவல்லது. இருப்பினும் நச்சினை செயல் இழக்கும் செயல் முறை அறியப்படவில்லை).

## சுயபாதுகாப்பு
இந்தப் புழுவினைக் கவனமின்றி கையாளும்போது, மூக்கைத் துளைக்கும் மனம் வெளியேறும். இதுவே இந்த இனத்திற்குப் பெயர் வரக் காரணமாக அமைந்தது. பெட்டிட்டா என்பது  " எனப் பொருள்படும். இது மறைமுகமாக எதிரிகளிடமிருந்து தற்காத்துக்கொள்ளும் தன்மையினை அளிக்கின்றது.
வலது|thumb|200x200px|புலப்படும் முட்கள் கொண்ட ஐ பெட்டிடா

## தொடர்புடைய இனங்கள்
*ஐ பெட்டிடா* என்பது *ஐ ஆண்ட்ரியுடன்* நெருக்கமாகத் தொடர்புடையது. இது *ஐ. ஆண்டெரி* என்றும் குறிப்பிடப்படுகிறது*.* இந்த இரண்டு இனங்களையும் வேறுபடுத்தி அரிய எளிய வழியாக *ஐ* *பெட்டிடா* சில நேரங்களில் வெளிறிய நிறத்தில் இருக்கும். இவை இரண்டும் தனித் தனி இனங்கள் என்பதை மூலக்கூறு பகுப்பாய்வுகள் உறுதிப்படுத்தியுள்ளன. மேலும் இனப்பெருக்க சோதனைகள் மூலம் கலப்பினங்களும் உருவாக்கப்பட்டுள்ளன.

## இனப்பெருக்கம்
மற்ற மண்புழு இனங்களைப் போலவே, ஐ பெட்டிடாவும் இருபால் உயிரியாகும். இருபுழுக்கள் இணைந்து இனப்பெருக்கம் மேற்கொள்வதைச் சாத்தியமாக்குகின்றன. இரண்டு புழுக்கள் கிளைடெல்லம் எனப்படும் புணர்வளைத் தடுப்பு பகுதியில் இணைகின்றன. இப்பகுதியில் புழுக்களின் இனப்பெருக்க உறுப்புகள் காணப்படும். தடித்த வெளிறிய வண்ணமுடையப் பகுதிகளாக உள்ளன. இணையும் இரண்டு புழுக்களும் விந்தணுக்களை ஒன்றுக்கு ஒன்று பரிமாறிக்கொள்கின்றன. இப் புழுக்கள் ஒவ்வொன்றும் பல முட்டைகளைக் கொண்ட புழுக்கூடுகளைச் சுரக்கின்றன. இந்த புழுக்கூடுகள் எலுமிச்சை வடிவில், வெளிர் மஞ்சள் நிறத்தில் காணப்படும் இவை, முதிர்ச்சியடையும் போது பழுப்பு நிறமாக மாறும். இந்த புழுக்கூடுகளை நாம் வெறும் கண்களாலே காணலாம்.

## மேற்கோள்கள்

## வெளி இணைப்புகள்
* எர்த்லிங் நேச்சரில் "வெள்ளிக்கிழமை சக: புலி புழு" .

பகுப்பு:இயற்கை வேளாண்மை
பகுப்பு:வளைத்தசைப் புழுக்கள்
பகுப்பு:முதுகெலும்பிலிகள்
பகுப்பு:புழுக்கள்
கோசியார் சிங் தாகியா

**கர்ணல் ஹோசியார் சிங்** (பவீச (**Colonel Hoshiar Singh Dahiya**), (5 மே 1937 – 6 டிசம்பர் 1998) இந்திய இராணுவ அதிகாரி ஆவார். இவர் 1971 இந்திய பாகிஸ்தான் போரின் போது, மேஜர் அதிகாரியாக இருந்த இவர், பஞ்சாப் எல்லையில், பாகிஸ்தான் படைகளுக்கு எதிராக இவர் ஆற்றிய வீர தீர செயல்களை பாரட்டும் விதமாக இந்தியக் குடியரசுத் தலைவரிடமிருந்து, இந்திய இராணுவத்தின் உயரிய பரம் வீர் சக்கரம் விருது பெற்றவர்.
 இவர் ஜாட் சமூகத்தைச் சேர்ந்தவர்

## இதனையும் காண்க
* பரம் வீர் சக்கரம் விருது பெற்றவர்கள்
* இந்திய-பாகிஸ்தான் போர், 1947 - 1948
* இந்திய சீனப் போர், 1962
* இந்திய-பாகிஸ்தான் போர், 1965
* இந்திய-பாகிஸ்தான் போர், 1971
* கார்கில் போர், 1999

## மேற்கோள்கள்

## வெளி இணைப்புகள்
*

பகுப்பு:1937 பிறப்புகள்
பகுப்பு:1998 இறப்புகள்
*
பகுப்பு:பஞ்சாபி மக்கள்
பகுப்பு:இந்திய-பாகிஸ்தான் போர்கள்
பகுப்பு:இந்தியப் படைத்துறையினர்
அன்வரா தைமூர்

**சையதா அன்வரா தைமூர்** (*Anwara Taimur*)(24 நவம்பர் 1936-28 செப்டெம்பர் 2020) ஓர் இந்திய அரசியல்வாதி ஆவார். இவர் 1980ஆம் ஆண்டு திசம்பர் 6 முதல் 1981ஆம் ஆண்டு சூன் 30 வரை இந்திய மாநிலமான அசாமின் முதலமைச்சராக இருந்தார். இவர் 2020ஆம் ஆண்டு செப்டம்பர் 28 அன்று ஆத்திரேலியாவில் இறந்தார்.

## அரசியல் வாழ்க்கை
அன்வாரா 1956ஆம் ஆண்டில் ஜோர்ஹாட்டின் டெபிச்சரன் பாருவா பெண்கள் கல்லூரியில் பொருளாதாரத்துறையில் விரிவுரையாளராக பணியாற்றினார். 1972, 1978, 1983 மற்றும் 1991ஆம் ஆண்டுகளில் அசாம் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 1988ஆம் ஆண்டில் இவர் இந்திய நாடாளுமன்றத்தின் மாநிலங்களவை உறுப்பினராகப் பரிந்துரைக்கப்பட்டார். 1991ஆம் ஆண்டில் இவர் அசாமின் விவசாயத்துறைக்கு அமைச்சராக நியமிக்கப்பட்டார்.

இவர் அசாமின் இந்திய தேசிய காங்கிரசு கட்சியின் தலைவராகவும், அகில இந்திய காங்கிரசு குழுவின் உறுப்பினராகவும் இருந்தார்.

அசாம் வரலாற்றில் முதலமைச்சராகிய முதல் பெண் மற்றும் ஒரே முஸ்லிம் இவர் தான். இந்திய வரலாற்றிலும் எந்தவொரு மாநிலத்தின் முதலமைச்சராக இருந்த ஒரே முஸ்லிம் பெண் முதலமைச்சர் இவர் தான். இவரது ஆட்சிக் காலம் 1980ஆம் ஆண்டு திசம்பர் முதல் 1981ஆம் ஆண்டு சூன் வரையிலானது. இந்தியாவில் குடியரசுத் தலைவர் ஆட்சியினால் இவரது அரசு ஆறு மாதங்களில் முடிவடைந்தது. 1983ஆம் ஆண்டு முதல் 1985ஆம் ஆண்டு வரை காலகட்டத்தில் இவர் அசாம் மாநிலத்தின் பொதுபணி துறை அமைச்சராக இருந்தார்.

இவர் 2011ஆம் ஆண்டில் அகில இந்திய ஐக்கிய ஜனநாயக முன்னணியில் சேர்ந்தார்.

## கல்வி
அன்வரா அலிகர் முஸ்லிம் பல்கலைக்கழகத்தில் பொருளாதாரத்தில் பட்டம் பெற்றுள்ளார்.

## சர்ச்சை
2019ஆம் ஆண்டு சூலை 30 அன்று வெளியிடப்பட்ட தேசிய குடிமக்கள் பதிவேட்டின் (என்.ஆர்.சி) இறுதி வரைவில் இவரின் பெயர் சேர்க்கப்படவில்லை.

## வகித்த பதவிகள்

## வெளி குறிப்புகள்
இந்தியாவில் பட்டியல் பழங்குடியினரின் கலைக்களஞ்சியம்: பி.கே. மொஹந்தி எழுதிய ஐந்து தொகுதியில் பக்கம் 124.

## இறப்பு
இவர் 2020ஆம் ஆண்டு செப்டம்பர் 28 அன்று ஆத்திரேலியாவில் காலமானார்.

## மேற்கோள்கள்

## வெளி இணைப்புகள்

* மாநிலங்களவை இணையதளத்தில் சுயவிவரம்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் முதலமைச்சர்கள்
பகுப்பு:2020 இறப்புகள்
பகுப்பு:1936 பிறப்புகள்
பகுப்பு:இந்திய முஸ்லிம்கள்
பகுப்பு:இந்திய முஸ்லிம் பெண்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்
சையத் சிப்தே ராசி

**சையத் சிப்தே ராசி** (பிறப்பு: 1939 ஆம் ஆண்டு மார்ச் 7) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் அசாம் மற்றும் ஜார்கண்ட் ஆகிய மாநிலங்களின் ஆளுநராகவும், இந்தியாவின் துணை உள்துறை அமைச்சராகவும் பணியாற்றியுள்ளார்.

## ஆரம்ப கால வாழ்க்கை
இவர் 1939 ஆம் ஆண்டு  மார்ச் 7 அன்று ரே பரேலியில் சையத் விரசாத் உசைன் மற்றும் ரசியா பேகம் ஆகியோருக்கு மகனாகப் பிறந்தார். ஒவர் உசைனாபாத் மேல்நிலைப் பள்ளியில் ஆரம்ப கல்வியை கற்றார். பின்னர் ஷியா கல்லூரியில் பட்டப் பெற்றார். கல்லூரி காலத்தில் மாணவர் சங்கத்தின் தலைவராக இருந்தார். இதே காலகட்டத்தில் இவர் கேஸ் கோஸி கார்னர் மற்றும் ஹோட்டல் கிருஷ்ணா ஆகிய இரண்டு உணவகங்களுக்கான கணக்குகளை பராமரிக்கும் வேலையில் இருந்தார். இவர் ஓர் உள்ளூர் தொழிலதிபர் பிரேம் நரேன் டாண்டனுக்காக பணிபுரிந்தார்.

இவர் தனது இளங்கலை வணிகவியல் பட்டத்தை  லக்னோ பல்கலைக்கழகத்தில் பெற்றார். அங்கு இவர் வணிகதுறை சங்கத்தின் தலைவராக தேர்ந்தெடுக்கப்பட்டார்.

## சமூக பங்களிப்பு
இவர் லக்னோவில் 'அஞ்சுமான் அதாப்-இ-அத்பால்' என்ற சமூக-கலாச்சார அமைப்பை உருவாக்கினார். இந்த சங்கத்தின் வாழ்நாள் தலைவராக இருந்தார். இந்த அமைப்பு குழந்தைகளுக்கு உள்ளூர் மற்றும் மாநிலத்திற்குள் உட்பட்ட இடத்திற்கு சுற்றுப்பயணத்தை ஏற்பாடு செய்கிறது. மேலும் ஏழை மக்களுக்கு உதவும் வகையில் அதன் அலுவலகத்தில் ஒரு நூலகத்தை அமைத்துள்ளது. ஆண்டுதோறும் குழந்தைகளுக்கு பல்வேறு போட்டிகளை ஏற்பாடு செய்து பரிசுகளை வழங்குகிறது. மேலும் சிறந்த குழந்தைக்கு ஆண்டுதோறும் 'அஞ்சுமான் ப்ளூ' என்ற பட்டத்தையும் வழங்கப்படுகிறது.

## அரசியல் வாழ்க்கை
இவர் 1969 ஆம் ஆண்டில் உத்தரபிரதேச இளைஞர் இந்திய தேசிய காங்கிரசில் இணைந்தார். 1971 ஆம் ஆண்டில் இளைஞர் காங்கிரசின் தலைவரானார். 1973 ஆம் ஆண்டு வரை தொடர்ந்து காங்கிரசை வழிநடத்தினார். 1980 ஆம் ஆண்டு முதல் 1985 ஆம் ஆண்டு வரை மாநிலங்களவையில் உறுப்பினராகவும், 1980 ஆம் ஆண்டு முதல் 1984 ஆம் ஆண்டு வரை உ.பி. காங்கிரஸ் குழுவின் பொதுச் செயலாளராகவும் இருந்தார். 1988ஆம் ஆண்டு  முதல் 1992 ஆம் ஆண்டு வரை மாநிலங்களவையில் இரண்டாவது முறையும், 1992 ஆம் ஆண்டு முதல் 1998 ஆம் ஆண்டு வரை மூன்றாவது முறையும் தேர்ந்தெடுக்கப்பட்டார்.

## மேற்கோள்கள்
"Remote Mindset - Open Magazine"

## வெளி இணைப்புகள்

* ஜார்கண்ட் ஆளுநர் ஸ்ரீ சையத் சிப்டி ராசி (தரவு நீக்கப்பட்டது)

பகுப்பு:வாழும் மக்கள்
பகுப்பு:அசாம் ஆளுநர்கள்
பகுப்பு:ஜார்க்கண்ட் ஆளுநர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச நபர்கள்
பகுப்பு:1939 பிறப்புகள்
பகுப்பு:இந்திய முஸ்லிம்கள்
மேற்கு போனா தளம்

**மேற்கு போனா தளம்**  *(West Bona Site)* அமெரிக்காவுக்குச் சொந்தமான குவாம் தீவின் தென்மேற்கு கடற்கரையில் அமைந்துள்ள சாண்டா ரீட்டா கிராமத்திற்கு அருகிலுள்ள ஒரு தொல்பொருள் இடமாகும். மேற்கு போன்யா தளம் என்றும் இப்பெயர் உச்சரிக்கப்படுகிறது. குறைந்தது ஏழு நிற்கும் பெரிய கற்தூண்கள் கொண்ட ஒரு வரலாற்றுக்கு முந்தைய கிராம தொல்லியல் தளம் இங்கு  உள்ளடங்கியுள்ளது. இவற்றில் பெரும்பாலானவை நல்ல நிலையில் இல்லை என்றாலும்  மிகப்பெரிய பன்னிரண்டு கற்களுடன் உள்ள ஒரு தளம் நல்ல நிலையில் உள்ளது. 

கதிரியக்கக் கார்பன் காலக்கணிப்பு இந்த தளத்தின் ஆரம்ப ஆக்கிரமிப்பை 1285 மற்றும் 1435 ஆண்டுகளுக்கு இடையில் வைக்கிறது. எனவே இதன் பழமை 1500 ஆண்டுகளை எட்டும் என கருதப்படுகிறது. இத்தளத்தை அணுக இராணுவ அனுமதி தேவைப்படும். இங்கு செல்லும் பாதை ஒரு சுற்றுச்சூழல் பாதுகாப்பு பாதை வழியாக செல்கிறது.  

1974 ஆம் ஆண்டில் இந்த தளம் வரலாற்று இடங்களின் தேசிய பதிவேட்டில் பட்டியலிடப்பட்டது. 
## மேற்கோள்கள்

பகுப்பு:தொல்லியல்
பகுப்பு:தொல்லியற்களங்கள்
ஜிபின் கோஷல்

**ஜிபன் கோஷல் (Jiban Ghoshal)** (26 சூன் 1912 - 1 செப்டம்பர் 1930)  **மக்கன்லால்**  என்றும் அழைக்கப்படும் இவர் ஓர் இந்திய சுதந்திர ஆர்வலர் ஆவார். 1930 ஆம் ஆண்டில் சிட்டகொங் ஆயுதத் தாக்குதலை நடத்திய  சூர்யா சென் தலைமையிலான ஆயுத எதிர்ப்பு இயக்கத்தின் உறுப்பினராகவும் இருந்தார். 

## புரட்சிகர நடவடிக்கைகள்
இவர் பிரித்தானிய இந்தியாவில் சிட்டகொங்கில் உள்ள சதர்காட்டில் பிறந்தார். இவர் பிரபலமாக மக்கன்லால் என்று அழைக்கப்பட்டார். மாணவ வாழ்க்கையில் சுதந்திர இயக்கத்தில் சேர்ந்தார். இவர் சிட்டகொங் ஆயுதக் கொள்ளையில் தீவிரமாக பங்கேற்றனர். இந்த நடவடிக்கைக்குப் பிறகு இவர் சிட்டகொங்கிலிருந்து மற்றொரு இளம் புரட்சியாளரான ஆனந்த குப்தாவுடன் கொல்கத்தாவை நோக்கி தப்பி ஓடினார். குழுவின் இரண்டு மூத்த உறுப்பினர்கள், கணேஷ் கோசும், அனந்தா சிங்கும் இவருடன் பயணத்தில் சென்றனர். பெனி இரயில் நிலையத்தில் காவல்துறையினருக்கு சவால் விடுத்தனர். ஆனால் இறுதியாக இவரும் மற்றவர்களும் ஒரு சிறு துப்பாக்கிச் சூட்டிற்குப் பிறகு தப்பிக்க முடிந்தது. இவர் கொல்கத்தா, மிர்சாபூர் தெரு மற்றும் ஹூக்லி மாவட்டத்தின் சந்தன்நகர் ஆகிய இடங்களில் தங்கினார்.  

### இறப்பு
காவலர்களிடமிருந்து தப்பித்த இவர் சிலகாலம் மறைந்து வாழ்ந்தார். காவல் ஆணையர் *சார்லஸ் டெகார்ட்* என்பவர் 1930 செப்டம்பர் 1 ஆம் தேதி சந்தன்நகரில் இவரது மறைவிடத்தைத் தாக்கினார், பின்னர் நடந்த போரில் இவர் கொல்லப்பட்டார்.  

## பிரசித்தி பெற்ற கலாச்சாரம்
இவரது பாத்திரத்தை *ஸ்மித் சேத்* என்ற இயக்குநர் தனது பிரபல பாலிவுட் திரைப்படமான *கெலின் ஹம் ஜீ ஜான் சேவில்* 2010 இல் சித்தரித்தார்.

## மேற்கோள்கள்

பகுப்பு:இந்தியப் புரட்சியாளர்கள்
பகுப்பு:மேற்கு வங்காளத்தின் வரலாறு
பகுப்பு:வங்காளதேச வரலாறு
பகுப்பு:வங்காள மக்கள்
பகுப்பு:1930 இறப்புகள்
பகுப்பு:1912 பிறப்புகள்
பெனி, வங்காளதேசம்

**பெனி** (Feni) என்பது தென்கிழக்கு வங்காளதேசத்தின் சிட்டகாங் கோட்டத்திலுள்ள ஓர் நகரமாகும். இது பெனி சதர் உபசிலா மற்றும் பெனி மாவட்டத்தின் தலைமையகமாகும். இந்த நகரம் சுமார் 156,971 மக்கள் தொகையைக் கொண்டுள்ளது. இது வங்காளதேசத்தின் 27 வது பெரிய நகரமாகும். இது இந்த பிராந்தியத்தில் மிகப் பழமையான நகராட்சி ஆகும். இது 1958 இல் நிறுவப்பட்டது.

## வரலாறு
இந்நகரம் 1929 இல் நடைமுறைக்கு வந்தது. நீண்ட காலமாக இந்த பகுதி சதுப்பு நிலமாக இருந்ததால் இதற்கு பெனி என்று பொருலாகும். தொடர்ச்சியான சில்டிங் செயல்முறை மனித வாழ்விடத்தை நிறுவுவதை சாத்தியமாக்கியது. இதன் விளைவாக தொலைதூர மற்றும் அருகிலுள்ள மக்கள் இந்த பகுதியை பெனி என்று அழைத்தனர்.

## நிர்வாகம்
இந்நகரம் 18 வார்டுகள் மற்றும் 35 மஹாலாக்களைக் கொண்ட ஒரு பௌரசாவைக் கொண்டுள்ளது. முழு நகரமும் பௌரசாவின் கீழ் உள்ளது 

## நிலவியல்
நகரம் வங்காளதேசத்தின் தென்கிழக்கு பிராந்தியத்தில் 23.0186 ° வடக்கிலும் 91.3966 ° கிழக்கிலும் அமைந்துள்ளது.

## புள்ளிவிவரங்கள்
2011 வங்காளதேச மக்கள் தொகை கணக்கெடுப்பின்படி, நகரத்தின் மொத்த மக்கள் தொகை 156,971 ஆகும். இதில் 82,554 ஆண்களும், 74,417 பெண்களும் அடங்குவர்.  ஒரு கி.மீ. 2 க்கு 7,135 நபர்கள். என்ற அளவில் மக்கள் அடர்த்தி உள்ளது. நகரில் மொத்த வீடுகளின் எண்ணிக்கை 31,468 ஆகும்.

## கல்வி
நகரத்தில் கல்வியறிவு விகிதம் (7 ஆண்டுகள் மற்றும் 7 வயதுக்கு மேல்) 81.7% ஆகும்.

## மேலும் பார்க்க

* பெனி மாவட்டம்

## மேற்கோள்கள்

பகுப்பு:வங்காளதேச நகரங்கள்
அம்பிகா சக்ரவர்த்தி

**அம்பிகா சக்ரவர்த்தி** (Ambika Chakrabarty) (1892 - 6 மார்ச் 1962) இவர் ஒரு வங்காள இந்திய சுதந்திர இயக்க ஆர்வலரும் புரட்சியாளருமாவார். பின்னர், இந்தியப் பொதுவுடைமைக் கட்சியின் தலைவராகவும், மேற்கு வங்க சட்டமன்ற உறுப்பினராகவும் இருந்தார் .

## புரட்சிகர நடவடிக்கைகள்
இவரது தந்தையின் பெயர் நந்தா குமார் சக்கரவர்த்தி என்பதாகும். இவர் சிட்டகொங் யுகாந்தர் கட்சியின் உறுப்பினராக இருந்தார். சூர்யா சென் தலைமையிலான சிட்கொங் ஆயுதத் தாக்குதலில் பங்கேற்றார். ஏப்ரல் 18, 1930 அன்று, சிட்கொங்கில் முழு தகவல் தொடர்பு அமைப்பையும் அழித்த புரட்சியாளர்களின் குழுவை இவர் வழிநடத்தினார். ஏப்ரல் 22, 1930 அன்று, ஜலாலாபாத்தில் பிரித்தானிய இராணுவத்துடன் நடந்த துப்பாக்கிச் சண்டையில் இவர் பலத்த காயமடைந்தார். ஆனால் இவரால் தப்பிக்க முடிந்தது. சில மாதங்களுக்குப் பிறகு, இவரை அவரது மறைவிடத்திலிருந்து போலீசார் கைது செய்து மரண தண்டனை விதித்தனர். இருப்பினும், இந்த தண்டனை பின்னர் ஆயுள் தண்டனையாக மாற்றப்பட்டு  போர்ட் பிளேரில் உள்ள சிற்றறைச் சிறையில் அடைக்கப்பட்டார்.  

## பிற்கால நடவடிக்கைகள்
இவர், 1946 இல் சிற்றறைச் சிறையில் இருந்து விடுவிக்கப்பட்ட பின்னர் , இந்தியப் பொதுவுடைமைக் கட்சியில் சேர்ந்தார். அதே ஆண்டில் வங்க மாகாண சட்டமன்றத்ற்கு தேர்ந்தெடுக்கப்பட்டார். 1952 ஆம் ஆண்டில், டோலிகுங்கே (தெற்கு) தொகுதியில் இருந்து மேற்கு வங்காள சட்டமன்றத்திற்கு இந்தியப் பொதுவுடைமைக் கட்சி வேட்பாளராக தேர்ந்தெடுக்கப்பட்டார். 1962 இல் கொல்கத்தாவில் நடந்த சாலை விபத்தில் இவர் இறந்தார். 

## மேலும் காண்க

* கணேஷ் கோஷ்
* அனந்த சிங்

## மேற்கோள்கள்

பகுப்பு:1892 பிறப்புகள்
பகுப்பு:1962 இறப்புகள்
பகுப்பு:இந்தியப் புரட்சியாளர்கள்
தேவேந்திர குலத்தார்

**தேவேந்திர குலத்தான்** எனப்படுவோர்  தமிழகத்தில் வாழுகின்ற ஓர் இனக்குழுவினர் ஆவர். இச்சமூகத்தினர் பள்ளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 17) உள்ளனர். எனவே தேவேந்திர குல வேளாளர் எனும் பெயரால் அழைக்கப்படுகின்றார்கள்.

## சொற்பிறப்பு

இவர்கள் தங்களை தேவேந்திரன் வழி வந்தவர்கள் என்கிறார்கள். அதன் காரணமாக இவர்கள்  தேவேந்திர குலத்தான் என்று பெயர் பெற்றனர். 

## தொழில்

இச்சமூகத்தினர் பொதுவாக விவசாயத்தில் ஈடுபட்டு வருகின்றனர். பண்ணாடிகளில் சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.
## மக்கள் தொகை
1991 ஆம் ஆண்டு இந்திய மக்கள் தொகை கணக்கீட்டின்படி 50,709 பேர் உள்ளனர் அதில் ஆண்கள் 25, 285 பேரும், பெண்கள் 25425 பேரும் உள்ளனர் 
## வாழும் பகுதிகள்
இவர்கள் தமிழகத்தில், குறிப்பாக மேற்கு மாவட்டகளில்  சேலம், தருமபுரி, கோயம்புத்தூர் ஆகிய பகுதிகளில், அதிக அளவில் வசிக்கின்றனர்.

## மேற்கோள்கள்

பகுப்பு:தமிழரில் சாதிகள்
முகம்மத் ஆசிக்

**முகம்மத் ஆசிக்** ஓர் உலக சாதனை படைத்தவர்  மற்றும் ஓர்  இந்தியா சிறுமுது அறிஞர். இவர் தனது ஆறு வயதில் உலக வரைபடத்தை நினைவில் வைத்தார். இவர் ஒரு சொற்பொழிவாளர் மற்றும் ஊக்கமளிக்கும் பேச்சாளர்.

## வாழ்க்கை

### குழந்தைப் பருவம்
ஆசிக் 2004 ஆம் ஆண்டு ஜனவரி 25 அன்று  இந்தியா மாநிலமான தமிழ்நாட்டின் மதுரையில் பிறந்தார். இவர் தனது ஆறாவது வயதில் 195 நாடுகளை வெற்று உலக வரைபடத்தில் மூன்று நிமிடங்களில் சுட்டிக்காட்டி உலக சாதனை படைத்தார்.

### சாதனைகள்
உலக சாதனை சான்றிதழ்கள் மற்றும் செய்தி கட்டுரைகளில் இவருக்கு "புகைப்பட நினைவகம்" என முடிசூட்டப்பட்டார். இவர் அகில இந்திய சொற்பொழிவு போட்டிகளில் நான்கு வயதிலிருந்தே கலந்து கொண்டு பரிசுகளை வென்றுள்ளார். போகோ தொலைக்காட்சி இந்தியாவின் மும்பையில் நடத்திய போகோ அமேசிங் கிட்ஸ் விருதுகள் 2011 இல் இவருக்கு "ஜீனியஸ்" பட்டம் வழங்கப்பட்டது. இவர் பல்வேறு பார்வையாளர்களுக்கு ஊக்கமளிக்கும் உரைகளை வழங்கி வருகிறார். மேலும் இவர் ஏழு வயதிலிருந்தே சர்வதேச ஒத்துழைப்பு மற்றும் மேம்பாட்டுக்காக பணியாற்ற ஊக்கமளித்து வருகிறார்.
thumb|முகமது ஆஷிக் போகோ அமேசிங் கிட்ஸ் "ஜீனியஸ்" விருதைப் பெறுகிறார்

### சமாதான செயல்பாடு
ஆசிக் உலக சமாதான நடவடிக்கைகளை ஈடுப்பட்டார். இதன் காரணமக இவர் சர்வதேச அமைதி மற்றும் பொருளாதார மேம்பாட்டு அமைப்பை நிறுவினர்.

## குறிப்புகள்


பகுப்பு:வாழும் மக்கள்
பகுப்பு:2004 பிறப்புகள்
பகுப்பு:இந்திய முஸ்லிம்கள்
அங்கித் ராச்பூத்

**அங்கித் சிங் ராச்பூத் (Ankit Singh Rajpoot)** (பிறப்பு: டிசம்பர் 4, 1993) ஓர் இந்தியத் துடுப்பாட்ட வீரர் ஆவார். இவர் 2013-13 ரஞ்சிக் கோப்பையில் அறிமுகமானார் உத்தரபிரதேச அணிக்காக விளையாடுகிறார். இவருடைய முதல் தொடரில் 7 போட்டிகளில் 18 சராசரியாக 31 விக்கெட்டுகளை வீழ்த்தினார். ராஜஸ்தான் ராயல்ஸ் அணிக்காக இந்தியன் பிரீமியர் லீக்கிலும் விளையாடுகிறார்.

சூலை 2018 இல் 2018–19 துலீப் கோப்பைக்கான இந்தியா பச்சை அணியில் இடம் பெற்றார்.  2018 டிசம்பரில், 2018 ஏ.சி.சி வளர்ந்து வரும் அணிகள் ஆசியா கோப்பைக்கான இந்திய அணியில் இடம் பெற்றார்.

## இந்தியன் பிரீமியர் லீக்
2013 இல் சென்னை சூப்பர் கிங்ஸ் அணியில் இடம்பெற்று மும்பை இந்தியன்ஸ் அணிக்கு எதிராக முதல் போட்டியில் விளையாடினார். அந்த போட்டியில் முதல் நிறைகளில் ரிக்கி பாண்டிங் வீழ்த்தினார்.

## மேற்கோள்கள்

## வெளி இணைப்புகள்

*

பகுப்பு:இந்தியத் துடுப்பாட்டக்காரர்கள்
பகுப்பு:1993 பிறப்புகள்
பகுப்பு:வாழும் மக்கள்
மனோஜ் குமார் பாண்டே

**கேப்டன் மனோஜ் குமார் பாண்டே** (பரம் வீர் சக்கரம்) (**Manoj Kumar Pandey**), (25 சூன் 1975 – 3 சூலை 1999)  இந்திய இராணுவ அதிகாரியும், இராணுவத்தின் மிக உயரிய பரம் வீர் சக்கரம் விருதை பெற்றவரும் ஆவார். கோர்க்கா ரைபிள்ஸ் படையணியில் அதிகாரியான கேப்டன் மனோஜ் குமார் பாண்டே 1999 கார்கில் போரில் வீரதீரத்துடன் போராடியமைக்காக 1999-இல் இவருக்கு இந்தியக் குடியரசுத் தலைவரின் பரம் வீர் சக்கரம் விருது வழங்கப்பட்டது. இவர் புனேவில் தேசிய பாதுகாப்பு அகாதமியில் பட்டப்படிப்பு பயின்றவர். இவர் 1997-இல் கோர்க்கா ரைபிள்ஸ் படையணியின், 11-வது பிரிவின் அதிகாரியாகப் பொறுப்பேற்றவர்.

## கார்கில் போர்
1999-ஆம் ஆண்டு மே மாத துவக்கத்தில் கார்கில் மலைகளில் பாகிஸ்தானியப் படைகளின் நடமாட்டம் அறியப்பட்டது. அவ்வமயம் கேப்டன் மனோஜ் குமார் பாண்டேவின் கோர்க்கா ரைபிள்ஸ் அணியின் 11-வது படையணி, கார்கில் போர்களத்திற்கு அனுப்பி வைக்கப்பட்டது. இவரது படையணி கார்கில் மலையில் ஜுபார் சிகரத்தைக் கைப்பற்றியது. பாகிஸ்தானிய படைகளின் குண்டு வீச்சால் பலத்த காயம் அடைந்த கேப்டன் மனோஜ் குமார், தன் படையணிகளுக்கு ஊக்கம் கொடுத்துக் கொண்டே தீரமுடன் போராடி பாகிஸ்தானிய நிலைகள் மீது மீது குண்டு வீசி பாகிஸ்தானியப் படைகளை கொன்றழித்தார்.  இறுதியில் போரின் போது பலத்த காயங்களால் வீரமரணமடைந்தார்.

## இதனையும் காண்க
* பரம் வீர் சக்கரம் விருது பெற்றவர்கள்
* கார்கில் போர், 1999
## அடிக்குறிப்புகள்

## மேற்கோள்கள்
*

## வெளி இணைப்புகள்
* PARAM VIR CHAKRA Awardees 
* Indian Army Webpage
* Manoj Pandey Chowk is at coordinates 

பகுப்பு:இந்திய-பாகிஸ்தான் போர்கள்
பகுப்பு:1999 இறப்புகள்
பகுப்பு:1975 பிறப்புகள்
*
பகுப்பு:இந்தியப் படைத்துறையினர்
கிருச்ணமாச்சாரி சீனிவாசன்

**கிருச்ணமாச்சாரி சீனிவாசன்** (பிறப்பு 18 சனவரி 1966) ஒரு இந்திய துடுப்பாட்ட நடுவர் அவர் இருபத்தி ஏழு முதல் தரத் துடுப்பாட்டம், இருபத்தி ஒரு பட்டியல் அ மற்றும் ஒன்பது இருபது20 போட்டிகளில் நடுவராக செயல்பட்டுள்ளார். இவர் தமிழ்நாடு அணிக்காக பட்டியல் அ போட்டிகளில் விளையாடியுள்ளார்.

## மேற்கோள்கள்

பகுப்பு:தமிழ்நாடு துடுப்பாட்டக்காரர்கள்
பகுப்பு:சென்னை துடுப்பாட்டக்காரர்கள்
பகுப்பு:இந்தியத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1966 பிறப்புகள்